**Projektas**

**ŠILUTĖS RAJONO SAVIVALDYBĖS**

**TARYBA**

**SPRENDIMAS**

**DĖL SUTIKIMO PRIIMTI SAVIVALDYBĖS NUOSAVYBĖN**

**TURTĄ IŠ VIEŠOSIOS ĮSTAIGOS „KIŠKIŲ GARBĖ“**

2016 m. birželio d. Nr.

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos civilinio kodekso 6.465 straipsnio 1 dalimi bei atsižvelgdama į viešosios įstaigos „Kiškių garbė“ 2016-05-17 prašymą Nr. 51/2, Šilutės rajono savivaldybės taryba n u s p r e n d ž i a:

1. Sutikti priimti Šilutės rajono savivaldybės nuosavybėn iš viešosios įstaigos „Kiškių garbė“ Šilutės r. sav., Rusnėje, pastatytą paminklą M. Gandžiui ir H. Kalenbachui, kurio įsigijimo vertė su PVM – 120 419,46 Eur (vienas šimtas dvidešimt tūkstančių keturi šimtai devyniolika eurų, 46 centai).

2. Įgalioti Savivaldybės administracijos direktorių Sigitą Šeputį, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktoriaus pavaduotoją Virgilijų Pozingį pasirašyti Savivaldybės vardu sprendime nurodyto turto dovanojimo sutartį bei perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Sigitas Šeputis

2016-06-

Arvydas Bielskis Zita Tautvydienė Dana Junutienė

2016-05-10 2016-06-08 2016-06-03

Rengė Daiva Thumat, (8 441) 79 210, el. p. daiva.thumat@silute.lt

2016-05-27

**ŠILUTĖS RAJONO SAVIVALDYBĖS**

**ŪKIO SKYRIAUS TURTO POSKYRIS**

**AIŠKINAMASIS RAŠTAS**

**DĖL SUTIKIMO PRIIMTI SAVIVALDYBĖS NUOSAVYBĖN**

**TURTĄ IŠ VIEŠOSIOS ĮSTAIGOS „KIŠKIŲ GARBĖ“**

2016 m. gegužės 27 d.

Šilutė

|  |
| --- |
| ***1. Parengto projekto tikslai ir uždaviniai.*** |
| *Sutikti priimti Šilutės rajono savivaldybės nuosavybėn iš viešosios įstaigos „Kiškių garbė“ Šilutės r. sav., Rusnėje pastatytą paminklą M.Gandžiui ir H.Kalenbachui.* |
| ***2. Kaip šiuo metu yra sureguliuoti projekte aptarti klausimai.*** |
| *Vadovaujantis* [*Lietuvos Respublikos vietos savivaldos įstatymo*](http://www3.lrs.lt/pls/inter3/dokpaieska.showdoc_l?p_id=454354) *16 straipsnio 2 dalies 26 punktu, savivaldybės taryba priima sprendimus dėl disponavimo savivaldybei nuosavybės teise priklausančiu turtu.* [*Lietuvos Respublikos civilinio kodekso 6.465 straipsnio 1 dalis*](http://www.civiliniskodeksas.lt/) *nurodo, kad pagal dovanojimo sutartį viena šalis (dovanotojas) neatlygintinai perduoda turtą ar turtinę teisę (reikalavimą) kitai šaliai (apdovanotajam) nuosavybės teise.*  *VšĮ „Kiškių garbė“ pateikė Šilutės rajono savivaldybei 2016-05-17 prašymą Nr. 51/2 priimti nuosavybėn dovanojamą Šilutės r. sav., Rusnėje pastatytą paminklą M. Gandžiui ir H. Kalenbachui. Reikalingas Savivaldybės tarybos sprendimas dėl sutikimo perimti turtą nuosavybėn.* |
| ***3. Kokių pozityvių rezultatų laukiama.*** |
| *Šilutės r. sav., Rusnėje pastatytas paminklas M.Gandžiui ir H.Kalenbachui bus apskaitomas Savivaldybės administracijos balanse.* |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| *Nenumatoma* |
| ***5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.*** |
| *Galiojančių aktų nereikės pakeisti ar panaikinti; Kolegijos ar mero priimamų aktų nereikia.* |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| *Antikorupcinio vertinimo atlikti nereikia.* |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
| *Sprendimo įgyvendinimui Savivaldybės biudžeto lėšų nereikės.* |
| ***8. Projekto autorius ar autorių grupė.*** |
| *Daiva Thumat, Ūkio skyriaus Turto poskyrio vyriausioji specialistė.* |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| *Šilutės r. sav., Rusnėje, paminklas M. Gandžiui ir H. Kalenbachui.* |
| ***10. Kiti, autorių nuomone, reikalingi pagrindimai ir paaiškinimai.*** |
| *Papildoma medžiaga* [*pridedama*](TUR01priedas.pdf)*.* |

*Ūkio skyriaus Turto poskyrio vyriausioji specialistė Daiva Thumat*